Doana Navèra
La Doana Navèra o Doana de Taylor qu'ei un ancian bastiment de Buenos Aires (un deus purmèrs de gran endom) qui èra situat darrèr la hortalessa de Buenos Aires puish darrèr l'Ostau Arroset (qui remplacè la hortalessa) e de cap a l'arriu de la Plata (qui, alavetz la soa arribèra b'èra mei pròcha de l'actuau plaça de Mayo). 

Qu'èra un lòc de descargament e d'acés de la mercaderias. La òbras de la soa bastida que comencèn en 1855 (suus plan de l'arquitècete anglés Edward Taylor qui dè lo son nom au bastiment) en bèth perméter ua inauguracion en 1857. Lo bastiment que ho avalit totun en 1894 per estar remplaçat per Puerto Madero. Que's batejè Doana Navèra en referéncia a l'anciana doana mei petitia e d'estil coloniau.

Qu'avèva ua forma de criehsent de lua dab arcadas d'estil neoclassic e un far au bèth miei de l'arc deu creishent.

A la debuta de las annadas 1980 las restas arqueologicas de la doana que hon horrucadas e deishada aubèrta en bèth crear ua plaça qui detorna la circulacion deu paseo Colón. Que hèn partida deu musèu de l'Ostau Arroset.

Ancian bastiment de Buenos Aires